**POROČILO**

**z delavnice o pripravi sprememb in dopolnitev OPN (SDOPN6) s poudarkom na scenarijih prostorskega razvoja Občine Brežice**

**UVOD:**

Občina Brežice želi v postopek priprave sprememb in dopolnitev Občinskega prostorskega načrta vključiti čim širši spekter vseh deležnikov v prostoru in zainteresirane javnosti ter pokriti ključne vsebine povezane s prostorom. Iz prve roke želi pridobiti informacije o težnjah po razvoju občine in potrebah posameznih deležnikov ter na ta način pridobiti podatke za pripravo ustreznih, smiselnih in ciljno usmerjenih vsebin.

V ta namen je **20.10.2022 v dvorani Mladinskega centra Brežice** potekala **delavnica z naslednjimi**  **cilji**:

* okvirno predstaviti vsebinske in postopkovne vidike priprave SD OPN6;
* predstaviti izhodišča za SDOPN6 in Poročilo o prostorskem razvoju;
* predstaviti metodo scenarijev ter predlagani optimalni scenarij prostorskega razvoja;
* v delavnici od udeležencev pridobiti mnenja in predloge dopolnitev optimalnega scenarija.

**Organizatorji** dogodka so bili skupaj z Občino Brežice sodelavci podjetij LOCUS d.o.o. in Acer d.o.o. Srečanja, ki ga je moderirala Milena Škrl Marega, se je udeležilo 36 oseb.

**POTEK DOGODKA:**

Zbrane udeležence je z uvodnim nagovorom pozdravila **direktorica Občinske uprave ga. Patricija Čular**. Kratko je predstavila pomen sodelovanja občank in občanov pri načrtovanju prihodnjega razvoja skupnosti, se zahvalila za njihovo udeležbo ter zaželela produktivno razpravo.

**Katja Pongračič, Občina Brežice,** je predstavila vsebinske in postopkovne vidike priprave SD OPN6 Občine Brežice ter vključevanje javnosti v procesu.

**Manca Jug , Locus d.o.o.** je nadaljevala z predstavitvijo izhodišč za SD OPN6, predvsem ugotovitvami trendov razvoja na podlagi pripravljenega Poročila o prostorskem razvoju. Predstavila je tudi temeljne cilje prostorskega razvoja, na katerih je temeljila priprava scenarija prostorskega razvoja občine Brežice.

**Nuša Britovšek,** **Locus d.o.o.**  je predstavila metodo uporabe scenarijev ter predlog optimalnega scenarija prostorskega razvoja občine.

*( PPT z vsemi predstavitvami v priponki oz. z linki )*

Sledila je **razprava udeležencev,** ki so v šestih skupinah podajali odgovore in mnenja glede ključnih tem prostorskega razvoja: poselitvi, gospodarstvu, krajini, gospodarski in javni infrastrukturi.

Vsaka tema je bila uvodoma kratko predstavljena, vključno z vodilnimi vprašanji, nato je sledila razprava. Udeležencem so bile za lažje predstave in za označevanje lokacij na razpolago tudi ustrezne karte.

***Delavnica:* Kakšen naj bo optimalni scenarij prostorskega razvoja Občine Brežice?**

Zapis rezultatov dela v skupinah po tematskih sklopih:

**Poselitev**

Katera naselja naj bodo **najpomembnejša središča** v omrežju naselij? Naštejte jih vsaj 5.

* Brežice - mesto
* Dobova
* Artiče
* Cerklje ob Krki
* Bizeljsko
* Jesenice – Obrežje
* Predlagano omrežje je sprejemljivo.
* Krška vas (iz oskrbnega središča na lokalno središče)
* Velika dolina

V katerih naseljih je **premalo družbenih, storitvenih** in drugih dejavnosti? Katerih dejavnosti? Označite na karti.

* Ni zaznan primanjkljaj; (skrb za ostarele v dislocirana naselja)
* Cerklje ob Krki (turizem, turistično jedro)
* Kapele (turistično jedro)
* Pečice – Križe: šola, trgovina, pošta, gostinska ponudba, turizem;
* Pišece: pošta
* Artiče: trgovina
* Globoko: trgovina
* Cerklje, Slovenska vas: industrijska cona
* Okolica Gadove peči – pomoč pri dejavnosti, skupnosti, ni banke
* Dobova – ni banke, pošte.
* Gadova peč, Hrastje – ureditev komunale.
* Izven Brežic je premalo družbenih dejavnosti (npr. kulturno-turističnih).
* Izven centrov od storitvenih dejavnosti manjkajo trgovine, pošte, bankomati.
* Drugo: Grad Pišece je brez vsebine (dodati stalno geodetsko zbirko, center obšolskih dejavnosti ...).

V katerih naseljih **primanjkuje urejenih zelenih** in drugih javnih odprtih površin? Označite na karti.

* Izven mesta Brežice zelenih površin praviloma ne manjka, naselja imajo zaledne zelene površine (kmetijske, gozd …), predvsem pa površine niso dovolj urejene.
* Pomembni za zaledna naselja, ob rekah so dostopi do vode, kopališča – imajo urejena, so prosto dostopna.
* Manjkajo urejene zelene površine v naseljih (razen Brežice). Obstoječe zelene površine urejajo krajani sami, prisotnost/urejenost je odvisna od angažiranosti skupnosti, želeli bi nek bolj sistemski pristop.
* Potencial za razvoj zelenih površin imajo zlasti: Jesenice, Obrežje.
* Zaradi participativnega proračuna je veliko urejenih zelenih, športnih površin povsod po občini.
* Urediti zelene površine ob Savi v naseljih Jesenice in Obrežje.
* Bizeljsko – manjkajo urejene parkovne zelene površine, otroška igrišča ...
* Dobova in vsa lokalna središča.
* Na splošno manjka igral po vsej občini.

V katerih naseljih primanjkuje zazidljivih **površin za gradnjo stanovanj**? Označite na karti.

* Nova stanovanja naj se umešča na obrobje obstoječih naselij.
* Primarno naj se izkorišča obstoječa stavbna zemljišča.
* Spodbujati prenovo obstoječih stavb, tudi v povezavi z razširitvijo družbenih dejavnosti.
* Pri širitvi naselij ne posegati v gozdove.
* Degradirana območja - zapolnitev po krajih.
* Trnje – območje opuščenih hlevov.
* Problematika: stalna naselitev na področjih, ki temu niso namenjena (sredi vinogradov)
* Brežice – manjka možnost gradnje individualnih objektov.
* Cerklje ob Krki – širitev in prerazporeditev (konflikt: kmetijstvo in zazidalne površine)
* Interes je v Čatežu ob Savi, ker je ob avtocesti.
* Pišece
* Artiče – atraktivne.

**Gospodarstvo**

Kakšne in kje so **težave za razvoj gospodarskih dejavnosti?**

* Do težav pride, ko manjše dejavnosti prerastejo svoje kapacitete. Težava za nadaljnji razvoj, kadar na nekem območju ni več možnosti širitve. Premeščanje takih dejavnosti na ustreznejše lokacije, v večje gosp. cone. V OPN te dejavnosti omejiti z gabariti, urb.kazalniki, če je moteče ipd.
* Lastništvo (konkretno za GC Brezina) - je en lastnik in ne prodaja oz. prodaja po nedostopnih cenah.
* Dostopnost (konkretno za GC Feniks) - ni še urejene povezave na avtocesto.
* Konflikt z bivalnim okoljem - konkretno GC Slovenska vas, Jesenice, Brezina; znotraj OPN opredeliti »problematične« dejavnosti.
* Več manjših obrti, obrtnikov – jim omogočati dejavnosti.
* Potencialno kvari obstoječo morfologijo naselja (preveliki gabariti; združevanje parcel je problematično).
* Lastništvo zemljišč – Brezina.
* Širitev industrijske cone.
* Ponudba primerne infrastrukture, zanimive za gospodarske subjekte.
* Primanjkuje majhnih obrti, zaposlenih.

Kakšne in kje so **težave za razvoj** **turistične ponudbe?**

* Manjkajoče kolesarske povezave – želeli bi večjo oz. boljšo povezanost turističnih območij s kolesarskimi povezavami, ki predstavljajo veliko dodano vrednost turistični ponudbi.
* Slaba medsebojna povezanost turistične ponudbe oz. ponudnikov, Terme Čatež se najbolj povezujejo z ostalimi območji.
* Potreba po boljšem sodelovanju s sosednjimi občinami/ območji.
* Glampingi – usmerjati v določena območja, ne povsod.
* Povezanost večjih turističnih ponudnikov z manjšimi lokalnimi (pridelki, lokalna ponudba ipd.)
* Slabša prepoznavnost lokalnih proizvodov
* Manko ponudbe v mestu Brežice (problem – mestno jedro premalo »živi«, v nedeljo je v mestu vse zaprto…)
* Vikende in zidanice omogočati v spremembo za turistično oddajanje, sobodajalstvo.
* Ohranitev zidanic (SP Vlaški hrami).
* Omogočati pokritost bolj odročnih krajev z optiko.
* Ni infrastrukture (kolesarske in pešpoti) – proti Pišecam, po Gorjancih.
* Pišece – grad brez vsebine.
* Težave v dialogu med ponudniki turističnih storitev in lokalno skupnostjo – terme Čatež. Predlog: lokalna ponudba. Povezave lokalnih ponudnikov s turističnimi subjekti.
* GJI (Bizeljsko)
* Terme Čatež: omejitev širjenja zaradi poplavnega območja, pomanjkanje kolesarskih poti, podhranjenost energetske infrastrukture.
* Cerklje on Krki – Piroški vrh – vodovod.
* VTC – Bizeljsko – Pišece – Sromlje: cesta.
* Pišece - glamping, Kapele, Bizeljsko: območje za turizem.
* Potrebna bi bila celovita povezava turizma v občini.

Katera območja naj se usmerjajo v **intenzivno kmetijstvo** in na katerih območjih se ohranja **tradicionalne oblike pridelave** v povezavi z ohranjanjem kulturne krajine?

* Problem – namakalni sistemi / urediti namakanje, predvsem Krško polje
* Usmerjanje intenzivnega kmetijstva stran od vodnih virov in neposredne bližine naselij ter večjih prometnic.
* Tradicionalna oblika kmetijstva naj bo tam, kjer je že zdaj, ob Krki, na obrobju gričevja.
* Kmetijstvo naj se usmerja v trajnostno, ekološko kmetijstvo, spodbujati bolj trajnostne oblike kmetijstva, lokalne/ bolj tradicionalne produkte.
* Za bolj intenzivno kmetijstvo uporabiti uravnani osrednji del, bolj izkoristiti še del Dobovskega polja, območja ob Savi in Krki. Na nagnjenih terenih in na turističnih območjih pa ohranjati tradicionalne oblike kmetijstva.
* Razdrobljenost kmetijskih parcel.
* Preveč je intenzivnih trajnih nasadov – smiselno jih je spremeniti v manj intenzivne.
* Omogočiti tradicionalne oblike pridelave z nasadi avtohtonih sort.
* Med Krko in Savo; sadovnjaki v Pohanci, Artičah.
* Potencial tople vode; hidroponika; namakalni sistemi za njive.
* Namakalni sistemi (polje med Savo in Krko).

Ali in kje na podeželju so potrebe po **umeščanju novih gospodarskih con** (bolj moteče proizvodne in obrtne dejavnosti) ali je bolj primerno, da se te dejavnosti usmerjajo v **obstoječe gospodarske cone?**

* Na podeželju ne, po potrebi povečati obstoječe gospodarske cone.
* Malim obrtnikom, ki začnejo v domači hiši, dopustiti razvoj do neke mere, ko pa prerastejo gabarite (treba je določiti, koliko je to) in kvarijo podobo vasi, pa naj se preselijo v GC.
* Preprečiti konflikte z bivalnim okoljem.
* Širitve že obstoječih lokacij.
* Pregledati možnosti v večjih središčih in poiskati neka skupna območja, ki tudi tematsko sodijo skupaj. Večinoma pa naj se usmerja v obstoječe gospodarske cone.

**Krajina**

Po čem je vaša občina **posebej prepoznavna** in je treba **ohranjati** tudi v prihodnje?

Prepoznavne značilnosti:

* Vinogradništvo (vina: Bizeljčan, Cviček, Plavec)
* Kulinarične posebnosti (kolači, ocvirki)
* Sadjarstvo (Pišeška marelica, jabolka, slive)
* Termalna voda (Paradiso, Čatež)
* Živalski svet (gnezdišče čebelarja….), čebelar, kosec, srednji detelj)
* Običaji in tradicionalne prireditve– Dobovski fašnjek
* Nesnovna dediščina – pihalni orkestri
* Kulinarične posebnosti

Prepoznavne prostorske značilnosti:

* Gradovi + dvorec na Cerini
* Terme Čatež, Paradiso
* Repnice
* Vinogradi
* Brežiško jezero
* Vode - vodotoki (Krka, Sava, Sotla, Gabernica); brod, mlini
* Brežiško morje
* Sotočje Save in Krke z veduto Brežic in vodnim stolpom
* Jovsi, Obsotelje
* Južni zeleni rob Brežic
* Bizeljsko z okolico, Pišece, Mokrice
* Kraški svet – bogat in slabo predstavljen
* Šentvid
* Vodovodni stolp
* »Lusthaus« Bizeljsko – stavbe in terase
* Stankovo (vinogradniška območja), Gadova peč
* Mlini na Krki
* Staro mestno jedro Brežic
* Gozd Dobrava
* Kljunove toplice (izviri okoli Bušeče vasi)

Izpostaviti značilne poglede: Kapele, Artiče, Šentvid (razgleden, razgled na Brežice)

**Katera naselja in katera krajinska območja** so po vašem mnenju **pomembna za prepoznavnost občine**? Narišite območja in naselja.

* Predlagana naselja so ustrezna.
* Izpostavili bi še nemške hiše, stare kmečke hiše (Globoko, Bizeljsko, Pišece).
* Jovsi
* Repnice
* Kapele – značilen pogled – Artiče, Sv.Vid
* Pogled z AC na veduto Brežic s starim mostom čez Krko in Savo
* Grad Mokrice (z golf igriščem)
* Vodovodni stolp
* Bizeljsko – vinogradi, vinska cesta
* Terme Čatež
* Gadova peč
* Pišece
* Sromlje
* Šentvid – hrib z razgledom na precejšen del občine.

Katera območja v občini so **razvrednotena** in bi jih bilo treba sanirati? Narišite območja.

* Opuščena farma piščancev
* Izkop gramoza (delno sanirano); peskokop Bizeljsko – območje čebelarja
* Del na Mostecu (hlevi) (tu so bili mišljeni opuščeni hlevi v Trnju, južno oz. JV od Brežic)
* Globoko (se že sanira – nekoč farma)
* Rudnik Globoko
* Zanemarjeno območje Krke med Krško vasjo in Čatežem
* Neurejeno območje ob sotočju Save in Krke
* Območje nad pokopališčem v Brežicah (J rob mesta)
* Območje ob mejnim prehodom Obrežje
* Vrbina (tam je samo blato, niso končane ureditve...)
* Opuščen kop pri Bizeljskem (kjer je ptič čebelar)
* Intenzivni nasadi s plastenjaki – Arnovo selo
* Opuščeni vinogradi
* Vojašnica Cerklje
* V rob – zeleni Brežic (nasproti Belega konjička)
* Vila Treppo z gramoznico Brezina
* Plastične zaščite na rastlinjakih – Arnovo selo
* Mobi krog pri letališču??
* Staro odlagališče smeti v Dobovi
* Območje pod dirkališčem
* Okoli mejnega prehoda Obrežje – predlog ind. Cone.

**Gospodarska in javna infrastruktura**

Na katere površine naj se umeščajo **sončne elektrarne?**

* Koristiti strehe na objektih (razen na objektih varstva kulturne dediščine).
* Na objektih za rastlinsko pridelavo, kot kombinacija (rastlinjaki / sončne elektrarne).
* Predvsem strehe industrijskih, gospodarskih objektov.
* Večje površine – usmerjati na degradirana območja.
* Ne umeščati na kmetijska zemljišča ali na zelenice.
* Na opuščene vinograde, vendar ne na kakovostnih in vizualno izpostavljenih območjih (ločeno mnenje), sadovnjaki.
* \* problem po koncu življenjske dobe – okoljska obremenitev, odpadek.
* Na strehe.
* Kombinacija s kmetijskimi objekti, rastlinjaki.
* Na obrobja – protipoplavne površine, brežine nasipov.

Dokaj raznolika mnenja

Kje in katere **oblike trajnostne mobilnosti** najbolj pogrešate (urejene površine za pešce in kolesarje, javni potniški promet,…)? Razvrstite po pomembnosti in narišite morebitne manjkajoče kolesarske in/ali peš povezave.

* Manjka kolesarska povezava naselij ob mestu Brežice: Čatež, Krška vas, Dvorce…
* Vzpostavitev kolesarskih povezav v okviru turistične ponudbe (Pohanca – Bukošek - Brežice, tudi Bizeljsko - Pišece – Globoko; Dobova – Kapele - Župelevec; Krško – Zdole - Sromlje – Pišece – Bizeljsko – Bistrica ob Sotli).
* Vzpostavitev čezmejne kolesarske povezave – povezava ob HE Mokrice proti Hrvaški.
* Vzpostavitev sezonskega turističnega prevoza (kombiji, minibusi) – za boljšo povezanost turistične ponudbe.
* Za pešpoti naj se uporablja in vzdržuje poljske poti,.
* Peš povezave po nasipu v Brežicah in v Mostecu, v centralnih naseljih pločniki in prehodi.
* Izboljšanje javnega potniškega prometa na celotnem območju občine; vzpostavitev novih linij.
* Problem: Bizeljska cesta – souporaba pešec in kolesar na pločniku.
* V mestu Brežice - boljše povezave z železniško postajo.
* Čez Dobrovo ni primerna kolesarska – morda raje čez Kepele?
* Vzpostaviti več prehodov čez železnico - urediti, nadgraditi .
* Več mostov, predvsem čez Krko, obnoviti most v Borštu.
* Brežice-Pohanca (problematična za kolesarje in Pešce), prav tako Brežice-Bizeljsko.
* Električna kolesa ne spadajo med oblike trajnostne mobilnosti, ker ne znamo reciklirati oz. razgraditi baterij!
* Premalo promocije sopotnikov.
* Pogrešamo peš povezave.

Na katere lokacije/območja naj se umeščajo **vetrne elektrarne za samooskrbo**?

* Manjše vetrne elektrarne ob reki Savi, drugje ni primerno.
* Načeloma vetrnih elektrarn nikamor, saj ni potenciala (ni stalnega močnega vetra).
* Da za posamezno postavitev.
* Ni moteče.

Ali v občini zaznavate težave s **prometno pretočnostjo** in kje ter s kakšnimi ukrepi bi morebitne težave omilili?

* Križišče v Čatežu.
* Križišče pred krajevno skupnostjo Šentlenart v smeri gospodarske cone.
* Ni dovolj izven nivojskih prehodov čez železnico.
* Rekonstrukcije ceste Brežice – Bizeljsko proti Mariboru.
* Povezava Brežice – Pohanca.
* Premalo prehodov čez reke – brvi in mostovi preko reke Krke (obnova, umestitev dodatnih mostov – napr. na Čatežu).
* Brezina – nadvoz železnice; železniški prehod Cundrovec.
* Cesta Brežice – Bizeljsko

Po zaključenem delu so **poročevalci** iz vseh skupin **predstavili rezultate dela** ostalim udeležencem.Na zaključku srečanja so se organizatorji zahvalili udeležencem za produktivno sodelovanje.

*Poročilo pripravili:*

*Milena Škrl Marega in sodelavci Locus-a ter Acer-ja.*